**MINISTERUL EDUCAŢIEI, CERCETĂRII, TINERETULUI ŞI SPORTULUI**

**INSPECTORATUL ŞCOLAR JUDEŢEAN SIBIU**

**OLIMPIADA DE GEOGRAFIE**

**ETAPA JUDEŢEANĂ – 3 MARTIE 2012, CLASA a IX - a**

**PROBA TEORETICĂ SCRISĂ**


**Timpul de lucru este de 3 ore.**

**Toate subiectele sunt obligatorii.**

**Se acordă 10 puncte din oficiu.**

**SUBIECTUL 1 \_\_\_\_\_\_\_\_\_\_ 21 puncte**

**a.** Prezentaţi trei procese și fenomene care au loc pe suprafața terestră, rezultate din interacţiunea Pământ-Soare.

**b.** Analizaţi desenul alăturat şi alura curbelor de nivel.

Precizaţi:

1. valoarea echidistanţei;
2. forma de relief indicată de

aliniamentul A-B;

1. forma de relief indicată de aliniamentul C-D;
2. forma de relief indicată de aliniamentul E-F;
3. forma de relief indicată de aliniamentul G-H;

*Prof. Vasile Oniga - Şcoala cu clasele I-VIII „R. Selejan” Sibiu*

**SUBIECTUL 2 \_\_\_\_\_\_\_\_\_\_ 12 puncte**

Explicaţi, cu ajutorul desenului geografic, formarea zilei polare, respectiv a nopţii polare, atunci când este vară în Emisfera Sudică.

*Prof. Mircea Furdui – Colegiul Economic “G. Bariţiu” Sibiu*

**SUBIECTUL 3 \_\_\_\_\_\_\_\_\_\_ 12 puncte**

Pe harta fizică a României, scara 1:400.000 distanţa măsurată între două localităţi A şi B este de 15 cm.


a) Calculaţi distanţa reală, în kilometri dintre cele două localităţi.

b) Construiţi scara grafică adecvată corespunzătoare rezultatului.

*Prof. Maria Batâr - Liceul Teoretic “O. Ghibu” Sibiu*

**SUBIECTUL 4 \_\_\_\_\_\_\_\_\_\_ 36 puncte**

**a.** Numiţi cinci consecinţe ale gravitaţiei terestre. Demonstraţi, cu câte un argument fiecare consecinţă prezentată.

****

**b.** Observaţi desenul de mai sus, care prezintă magmatismul, vulcanismul şi rezultatele lor. Precizaţi:

1. denumirea formelor rezultate în urma acestor procese, notate cu cifre de la 1 la 11
2. grupaţi aceste forme în :

- rezultate ale magmatismului

- rezultate ale vulcanismului.

*Prof. Ileana Popa - Liceul Teoretic “C. Noica” Sibiu*

**SUBIECTUL 5 \_\_\_\_\_\_\_\_\_\_ 9 puncte**

Explicaţi evoluţia reliefului în mediul umed temperat.

*Prof. Ioan Corbea Pop – Şcoala Naţională de Gaz Mediaş*

**MINISTERUL EDUCAŢIEI, CERCETĂRII, TINERETULUI ŞI SPORTULUI**

**INSPECTORATUL ŞCOLAR JUDEŢEAN SIBIU**

**OLIMPIADA DE GEOGRAFIE**

**ETAPA JUDEŢEANĂ – 3 MARTIE 2012, CLASA a IX -a**

**BAREM DE EVALUARE - PROBA TEORETICĂ SCRISĂ**

**Notă:**

* **Se acordă 10 puncte din oficiu;**
* **Se acceptă orice formulare care păstrează acelaşi sens cu ideile menţionate;**
* **Pentru răspunsuri parţial corecte se acordă jumătate din punctaj;**
* **Se acceptă orice alt răspuns corect.**

**1.** Se acordă **21 puncte** pentru răspunsul corect şi complet, astfel:

a. **6 puncte** (câte **2 puncte** pentru fiecare proces/fenomen corect prezentat)

* producerea mareelor, ca efect al forţelor de atracţie exercitate de Soare şi Lună - **2 puncte**;
* dezagregarea rocilor din cauza frecvenţei diurne a dilatării şi comprimării mineralelor din acestea ca efect al încălzirii/răcirii repetate **– 2 puncte**;
* ritmurile proceselor biotice, cu frecvenţă diurnă sau sezonieră **– 2 puncte**;

1. **15 puncte** (câte **3 puncte** pentru fiecare cerinţă rezolvată corect)
2. valoarea echidistanţei este de 10 m – **3 puncte;**
3. aliniamentul A – B indică o vale – **3 puncte**;
4. aliniamentul C – D indică un interfluviu – **3 puncte**;
5. aliniamentul E – F indică o vale – **3 puncte**;
6. aliniamentul G – H indică o înşeuare – **3 puncte.**

**2.** Se acordă **12 puncte** pentru răspunsul corect şi complet, astfel:

- realizarea corectă a desenului, înclinarea axei polilor, poziţionarea prin săgeţi a razelor

Soarelui care luminează în întregime zona situată dincolo de Cercul Polar de Sud, iar în Emisfera Nordică ajung numai pâna la Cercul Polar de Nord – **6 puncte;**

-explicaţia corectă cu trimitere la desenul realizat a formării zilei polare, respectiv a nopţii polare - **6 puncte**

**3.** Se acordă **12 puncte** pentru răspunsul corect şi complet, astfel:

1. 60 km – **6 puncte;**
2. Pentru realizarea corectă a scării grafice se acordă – **6 puncte.**

**4.** Se acordă **36 puncte** pentru răspunsul corect şi complet, astfel:

1. **15 puncte** (câte 1 punct pentru fiecare consecinţă şi câte **2 puncte** pentru fiecare argument corect prezentat):

1. structura şi distribuţia pe verticală a masei terestre (**1p**); argument: concentrarea elementelor grele în interior şi a celor uşoare la suprafaţă (**2p**).

2. reglarea proceselor dinamice la suprafaţa Terrei (**1p**); argument: aderenţa atmosferei şi hidrosferei de scoarţa terestră, circuitul apei în natură, scurgerea apei în albiile râurilor, procesul de sedimentare în mări şi oceane (**2p**).

3. producerea unor procese gravitaţionale (**1p**); argument: alunecările de teren, prăbuşirile (**2p**).

4. fenomenul de geotropism (**1p**); argument: creşterea rădăcinilor plantelor în sensul de atracţie a Pământului (**2p**).

5. atragerea corpurilor aflate în mişcare în aer (**1p**); argument: utilizarea firului cu plumb sau căderea pe Pământ a corpurilor aruncate în aer (**2p**).

Pot fi acceptate, pentru a fi notate, şi alte răspunsuri corecte.

1. - câte 1 punct pentru fiecare element identificat corect, total **11 puncte:**
2. neck vulcanic **– 1 punct;**
3. vulcan erodat **– 1 punct;**
4. lacolit **– 1 punct;**
5. sill **– 1 punct;**
6. con **– 1 punct;**
7. crater **– 1 punct;**
8. batolit la zi **– 1 punct;**
9. caldeiră **– 1 punct;**
10. batolit **– 1 punct;**
11. dyke **– 1 punct;**
12. curgere de lavă **– 1 punct;**

* Se acordă **10 puncte**, astfel:

- pentru rezultatele magmatismului identificate corect, respectiv: batolit, lacolit, neck,

dyke, sill. – **5 puncte;**

- pentru rezultatele vulcanismului identificate corect, respectiv: crater, curgeri de lavă,

con străpuns, caldeiră, vulcan erodat – **5 puncte.**

**1.** Se acordă **9 puncte** pentru răspunsul corect şi complet, astfel:

- Faza de tinereţe – relief înalt, fragmentat de numeroase văi, versanţi înclinaţi – **3 puncte;**

- Faza de maturitate – transformarea reliefului muntos în unul colinar; predomină eroziunea laterală, se lărgesc văile, se reduc altitudinile prin procese de versant; se încheie când versanţii ating profilul de echilibru **– 3 puncte;**

- Faza de bătrâneţe – văile se lărgesc tot mai mult, versanţii au pante mici, interfluviile sunt aplatizate aproape de nivelul albiilor - câmpie de eroziune sau peneplenă **– 3 puncte.**